ΕΝΔΕΙΚΤΙΚΕΣ ΑΠΑΝΤΗΣΕΙΣ
ΘΕΜΑ 4Ο
Στην περίπτωση αγοράς ενός δημοφιλούς στη νεολαία προϊόντος όπως π.χ. τα αθλητικά παπούτσια μεγάλο ρόλο στην αγοραστική συμπεριφορά παίζει η διαφήμιση. Τα ΜΜΕ μέσω των οποίων συνήθως προωθούνται τέτοιου είδους προϊόντα είναι η τηλεόραση (ειδικά μέσω διαφημιστικών μηνυμάτων που προβάλλονται κατά τη διάρκεια αθλητικών εκπομπών) και τα κοινωνικά δίκτυα που χρησιμοποιούν οι ηλικίες αυτές, (π.χ. Instagram, TikTok, Youtube). Παράγοντες που μπορεί να επηρεάσουν την αγορά είναι η τιμή, το σχέδιο/design, η μάρκα, το χρώμα, η συχνότητα επανάληψης του διαφημιστικού μηνύματος, η σύνθεση του διαφημιστικού μηνύματος (π.χ. πρωτοτυπία, slogan, χρήση χιούμορ), ο/η πρωταγωνιστής/τρια του μηνύματος (συχνά οι νέοι προτιμούν προϊόντα που διαφημίζονται από τα ινδάλματά τους όπως ηθοποιοί, τραγουδιστές, αθλητές, influencers κ.λπ.). 

